Dikjarazzjoni konġunta tal-Kapijiet ta' Stat jew ta' Gvern tal-UE u l-mexxejja tal-istituzzjonijiet tal-UE dwar l-attakki terroristiċi f'Pariġi L-Unjoni Ewropea hija profondament ixxukkjata u mnikkta wara l-attakki terroristiċi f'Pariġi. Huwa attakk kontrina lkoll. Aħna ser jiffaċċjaw din it-theddida flimkien, bil-mezzi kollha meħtieġa u determinazzjoni bla heda. Franza hija nazzjon kbir u b'saħħtu. Il-valuri tagħha ta' libertà, ugwaljanza u fraternità kienu u għadhom ta' ispirazzjoni għall--Unjoni Ewropea. Illum ninsabu magħqudin mal-poplu Franċiż u l-Gvern ta' Franza. Dan l-att ta' terroriżmu tal-mistħija ser jikseb biss l-oppost tal-objettiv tiegħu, li kien dak li jaqsam, ibeżża', u jiżra l-mibegħda. It-tajjeb huwa aktar b'saħħtu mill-ħażen. Ser isir dak kollu li jista' jsir fuq livell Ewropew biex Franza tkun post sikur. Ser nagħmlu dak li hu meħtieġ biex negħlbu l-estremiżmu, it-terroriżmu u l-mibegħda. Aħna l-Ewropej kollha ser niftakru fit-13 ta' Novembru 2015 bħala jum ta' luttu Ewropew. L-Ewropej kollha huma mistednin jingħaqdu f'minuta silenzju b'tifkira tal-vittmi f'nofsinhar nhar it-Tnejn, 16 ta' Novembru. Ara l-filmat tal-President Tusk online.